Пра балет “Каханне і Смерць” і яго магчымую пастаноўку ў нас Палад Бюльбюль-аглы распавядаў яшчэ летась на “Славянскім базары ў Віцебску”, дзе быў старшынёй журы конкурсу маладых выканаўцаў і атрымаў спецыяльную ўзнагароду Прэзідэнта Рэспублікі Беларусь Аляксандра Лукашэнкі “Праз мастацтва — да міру і ўзаемаразумення”. Як бачым, прэм’ера здзейснілася, аўтар музыкі атрымаў віншаванне з ёй ад Кіраўніка нашай дзяржавы, зачытанае са сцэны тэатра перад пачаткам спектакля. Дый у прэсе з’явілася безліч самых гарачых ухвал — у тым ліку, і ад самога кампазітара, і ад доктара мастацтвазнаўства Азербайджана, прафесара Улькяр Аліевай, якая была навуковым кансультантам пастаноўкі і адначасова не ўпершыню запрошаным на “Балетнае лета…” крытыкам.